TAMURT – Ass-agi agdud Azzayri isskfel-d deg wufuɣ is ar webrid tidet n tegmat d tzemmalt taɣelnawt ines maca iɣallen n uzerki agi ur llin ara i keč a Gaïd Salah
Asiwel nwen i wesrus n umagrad 102 deg tegnit agi yeslul d tufrayt s usurdu,iswi nwen deffir s kunwi yewten afus, tennam udrus aya i tezmert n uselway nwen d akken yezmer ad iseddu tamurt d temsal yurzen ar tmendawt ulama teẓram amek tella tugnit n tadawsa ines.
Ger wayen tessekraseḍ, yufrar d seg-s wudem n tkerkas d tmurdas id yessufraren azmenẓer d warway n taktwinin d wayen s wacu tetturarem. imir a tezdim naɣ tbeddem ar yidis n wid yesserkan tamurt. Ay agi yesken d agim(1000)tikwal d akken ger-awen d wegdud yetwaɣez wasif anda tayri yid-s tunag full awen. Agdud terramt ddaw werkas n userdas. Anda ur tgim tamawt d akken turzem ar ɣur-s . S kud i d kunwi i d aɣalla unnig n tzemmalt taɣelnawt anda tella tufrart n tarwa n wegdud.
Deg tebratin nwen aḍu n txidas yewweḍ tinzar.Ass agi yal Azzayri ad yeg tamawt n ukukru d usemzeɣ s umagrad 102 n tmendawt.Ad yili deg uqerru inek d akken : Ur telli trewla d usenser s ger ifassen n usaḍuf d teɣdemt. Amezru ad yaru.Terna aken tugdin.Ayen yessawḍen yes-wen ad tefkem afus deg wemdakul nwen n yidḍelli.
Umlan , tameẓla d umgarad wḍen ar wadif. Tugdin tikelt agi terna idersan nwen.Tamara d tarewla ar imagraden n tmendawt tuqrist i trekḍem kunwi d tin i txiḍem yal tikelt i tfekka nwen.Tewtem afus i yemdukal nwen i-d tyessumsen.
Agdud yugi ad tmeslayem s yisem is acku tezgam tetturarem tiddas yess. Agdud ur yettu ara d akken tellam ngum n udrus n yimir anda teddil deg wsssay wi 5 n Uselway Butefliqa.Terram Amussu n wegdud d tikellax.Yufrar i wallen udabu nwen d akken adabu nwen amaynu yessuli timurdas anda tetnadim asuɣzef n yimir i tenbaṭ nwen,iswi s dazdal d useḥbiber ɣef wayla ur nelli d ayla nwen.
Ad. d tafem tagnit n ukeccum d uzrireg deg umussu n wegdud anda ad tessersem iman nwen d imsexsayen i tmes tesukem kunwi.
Mess aɣalla n Tezmalt Taɣelnawt yessulef ad tussinem seg tura d akken yiwen ur yezmir ad yenni naɣ ad iseddu s talɣa taqburt deg yimal. Agdud yessutur ad tefɣem seg wennar n tudert tasertit .Ad teggaǧem s tazla war azuk! Ad tawim yid wen tikerkas d tmurdas nwen.Ad teǧem tamurt i tarwa s tazedgant yeɣran.
Azal d Uzerki n wegdud i tzemmalt Taɣelnawt.Tayri nneɣ i yal aserdas ibedden. ur tɣil ara i keč a Gaïd Salaḥ.
Gaǧǧet, gaǧǧet, gaǧǧet
Lyas At Lhusin ( Ilyas Lahouazi ) : Anamur Azzayri
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn